Ösztöndíjas programozóképzést indít a Green Fox Academy a Morgan Stanley támogatásával

Az egyik legkeresettebb programozási nyelv iránt érdeklődőknek nyújt térítésmentes képzési lehetőséget a szuperintenzív IT kurzusokat Magyarországon meghonosító Green Fox Academy. A Java Academy ösztöndíjprogram keretében 15 fő bővítheti tudását Java Back-end területen a világ egyik vezető pénzügyi szolgáltatója, a Morgan Stanley támogatásával. Az intenzív, angol nyelvű képzés valamennyi hallgatója lehetőséget kap a Morgan Stanley által szervezett állásinterjúra, a Green Fox Academy pedig minden végzett szakember karrierjét 100%-os elhelyezkedési garanciával segíti.